Edinborg er í uppáhaldi margra Íslendinga enda seiðandi og dulúðleg og þangað er stutt ferðalag . Borgin hefur upp á margt að bjóða og mikið og gott úrval af veitingastöðum er víða að finna í þessari borgarperlu . Ég hef komið fjórum sinnum til Edinborgar og skrifaði fyrir nokkrum dögum litla grein um tíu ástæður fyrir því að heimsækja borgina . Hér bæti ég aðeins við ef einhverjir hafa rokið af stað og bókað og bendi á nokkra matsölustaði sem ég hef prófað í Edinborgen og eru í nokkru uppáhaldi . Ég mæli sérstaklega með Café St. Honoré fyrir forfallna sælkera , Baba fyrir þá sem elska mat frá Mið-Austurlöndum , Tower restaurant fyrir þá sem vilja ekta skoska matargerð með miklu útsýni og Goucho fyrir þá sem vilja fara á „ inn “ stað með góðu nautakjöti . Veitingastaðurinn Tower býður upp á ekta skoska matargerð . Þar er hægt að fá Aberdeen Angus-nautakjöt , villibráð , lamb og sjávarrétti . Vinsælt er meðal heimamanna að fara þangað í eftirmiðdagste og bröns en staðurinn er staðsettur upp á efstu hæð Þjóðminjasafns Skotlands eða National Museum of Scotland . Útsýnið er einstakt og ég mæli sérstaklega með því að sitja úti á sumrin þegar heitt er í veðri og horfa á Edinborgarkastala . Vefsíða : tower-restaurant.com . Baba er vinsæll staður í Edinborg en hann opnaði dyr sínar í október 2017 . Eins og nafnið gefur til kynna er matargerðin sótt til landanna fyrir botni Miðjarðarhafs , einkum Líbanons , Ísraels og Sýrlands . Staðurinn er skemmtilega grófur með fagurlega sægrænum veggjum og persneskum teppum hér og þar . Ég mæli með matnum á þessum stað , brauðið þeirra er dásamlegt og baba ganoush var eftirminnilegt . Þarna pantar fólk sér fullt af litlum smáréttum og deilir . Betra er að bóka borð með fyrirvara , sérstaklega um helgar . Vefsíða : baba.restaurant.com . Þessi staður er með þeim skemmtilegri í borginni en hann er pínulítill og vel falinn í frönskum bistro-sveitastíl . Café St. Honoré hefur unnið til fjölda verðlauna í gegnum árin , matargerðin er frönsk og notað eru fyrsta flokks breskt hráefni . Matseðillinn er breytilegur allt eftir því hvaða hráefni er ferskast og best hverju sinni . Umhverfið er eins og farið sé 80 ár aftur í tímann , allt viðarklætt með gulbrúnum tónum og flísarnar á gólfinu eru að sjálfsögðu svartar og hvítar . Ég myndi fara á þennan stað aftur og mæli með því að fólk bóki borð tímanlega , sérstaklega á kvöldin um helgar . Vefsíða : cafesthonore.com . Staðurinn Goucho er argentískur og leggur eðli málsins samkvæmt áherslu á gott nautakjöt . Goucho opnaði dyr sínar , á St. Andrew Square , í nóvember árið 2017 og hefur verð vinsæll síðan og því betra að panta borð í tíma . Umhverfið er fágað með fallegum innréttingum þar sem hvítmáluð tréborð skreyta veggi og standa eins og tré á gólfinu . Vínlistinn er metnaðarfullur en hægt er að velja á milli 200 tegunda af argentínskum vínum , þar má meðal vín frá vínhúsinu Mendoza í Argentínu en Gaucho er eigandi þess . Einnig er gott úrval af skosku viskíi .